กุมภาพันธ์ พ.ศ. 2548



วันจันทร์ที่ 28 กุมภาพันธ์ 2548 
 โคฟี อันนัน เลขาธิการองค์การสหประชาชาติ เสนอชื่อต่อสมัชชาใหญ่ แต่งตั้งนายศุภชัย พานิชภักดิ์ ผู้อำนวยการองค์การการค้าโลก (ดับเบิลยูทีโอ) ที่กำลังจะพ้นวาระในเดือนสิงหาคม ไปดำรงตำแหน่งเลขาธิการของการประชุมสหประชาชาติว่าด้วยการค้าและการพัฒนา (อังค์ถัด) ผู้สังเกตการณ์ให้ความเห็นว่าการขึ้นดำรงตำแหน่งของ ดร.ศุภชัย อดีตรองนายกรัฐมนตรี พรรคประชาธิปัตย์ อาจดับความหวังของนายสุรเกียรติ์ เสถียรไทย รัฐมนตรีว่าการกระทรวงการต่างประเทศ ที่จะเข้าสู่กระบวนการสรรหาเลขาธิการองค์การสหประชาชาติคนใหม่ ต่อจากนายอันนัน

วันอาทิตย์ที่ 27 กุมภาพันธ์ 2548 
 นิธิ เอียวศรีวงศ์ นักประวัติศาสตร์และนักวิชาการผู้ก่อตั้งมหาวิทยาลัยเที่ยงคืน กระตุ้นให้ประชาชนใช้สันติวิธีในการตรวจสอบการทำงานของรัฐบาล เพื่อเป็นการถ่วงดุลอำนาจรัฐบาลพรรคเดียว ระหว่างการกล่าวปาฐกถาพิเศษที่มหาวิทยาลัยธรรมศาสตร์ เนื่องจากสถาบันหลักทั้งสามของการเมืองไทย คือ นักการเมืองพรรคฝ่ายค้าน ชนชั้นกลาง และสื่อมวลชน ล้วนอ่อนแอลงและไม่สามารถคานอำนาจรัฐได้ ชนชั้นกลางอ่อนแอเพราะเป็นชนชั้นกลางที่เกิดจากการรับผลประโยชน์ สื่อมวลชนอ่อนแอและถูกกดดันให้ยอมอ่อนข้อต่อรัฐบาลเพื่อความอยู่รอด และไม่สามารถรายงานข่าวการทุจริตและวิเคราะห์การเมืองอย่างเจาะลึกได้
 งานประกาศผลรางวัลอะแคเดมี (ออสการ์) ครั้งที่ 77 จัดขึ้นที่โรงละครโกดักในฮอลลีวูด แคลิฟอร์เนีย

วันเสาร์ที่ 26 กุมภาพันธ์ 2548 
 26 กุมภาพันธ์-5 มีนาคม: กีฬาโอลิมปิกฤดูหนาว เริ่มขึ้นที่เมืองนะงะโนะ ประเทศญี่ปุ่น

วันศุกร์ที่ 25 กุมภาพันธ์ 2548 
 พระบาทสมเด็จพระเจ้าอยู่หัวทรงพระกรุณาโปรดเกล้าฯ ให้มูลนิธิชัยพัฒนา จัดพิมพ์เผยแพร่หนังสือ "คลื่นยักษ์สึนามิ คลื่นอภิมหาภัย" ที่แปลจากหนังสือ 'Tsunami: The Great Waves' แจกจ่ายให้กับโรงเรียนและสถาบันการศึกษาทั่วประเทศ ช่วยให้ผู้อ่านได้รู้จักต้นเหตุของการเกิดคลื่นยักษ์สึนามิ และวิธีป้องกันภัยจากคลื่นยักษ์ดังกล่าว รวมทั้งสร้างความเข้าใจพื้นฐานแก่ประชาชนในการเตรียมตัวรับมือ กับภัยพิบัติที่อาจเกิดขึ้นได้อีกในอนาคต

วันพุธที่ 23 กุมภาพันธ์ 2548 
 ธีรยุทธ บุญมี อาจารย์คณะสังคมและมานุษยวิทยา มหาวิทยาลัยธรรมศาสตร์ เตือนรัฐบาลว่านโยบายแบ่งโซนตามระดับความร่วมมือกับกองกำลังรักษาความปลอดภัยเพื่อแก้ปัญหาภาคใต้ แสดงให้เห็นถึงการเลือกปฏิบัติ ผิดหลักความเท่าเทียมกันภายใต้รัฐธรรมนูญ ขัดหลักสิทธิมนุษยชน สร้างการเหยียดทางเชื้อชาติ วัฒนธรรม แทนที่จะเคารพส่งเสริมความเข้าใจซึ่งกันและกัน ท้ายสุดจะเป็นเหตุให้ต่างประเทศมองเป็นนโยบายแบ่งแยกชาติพันธุ์ เพื่อกวาดล้างทำลาย และจะถือสิทธิเข้าแทรกแซงได้

วันอังคารที่ 22 กุมภาพันธ์ 2548 
 เกิดแผ่นดินไหว ขนาด 6.4 ในเมืองซารานด์ จังหวัดกิรมาน ของอิหร่าน มีผู้เสียชีวิตอย่างน้อย 546 คน บาดเจ็บมากกว่าหนึ่งพันคน

วันจันทร์ที่ 21 กุมภาพันธ์ 2548 
 สเปน เป็นประเทศแรกที่ลงนามใน รัฐธรรมนูญยุโรป ภายหลังการลงประชามติของชาวสเปน

วันอาทิตย์ที่ 20 กุมภาพันธ์ 2548 
 ชวน หลีกภัย อดีตนายกรัฐมนตรีและประธานสภาที่ปรึกษาพรรคประชาธิปัตย์ ไม่เห็นด้วยกับนโยบายแบ่งโซนเป็น 3 สีของนายกรัฐมนตรี ทักษิณ ชินวัตร ที่ประกาศเมื่อสัปดาห์ก่อน ในความพยายามแก้ปัญหาความไม่สงบในจังหวัดชายแดนภาคใต้
 การเลือกตั้งในโปรตุเกส และการลงประชามติในรัฐธรรมนูญยุโรปที่สเปน

วันพฤหัสบดีที่ 17 กุมภาพันธ์ 2548 
 มีผู้เสียชีวิตถึง 4 คน (เพิ่มเป็น 6 คนในวันที่ 18) บาดเจ็บมากกว่า 40 คน จากเหตุการณ์ระเบิดคาร์บอมบ์ในตำบลสุไหงโก-ลก นราธิวาส
 สนามบินนานาชาติชูบุในเมืองนาโงยา ของประเทศญี่ปุ่น เปิดทำการ

วันพุธที่ 16 กุมภาพันธ์ 2548 
 วันแรกของการบังคับใช้ พิธีสารเกียวโต ซึ่งเป็นสัตยาบันของ 141 ประเทศ รวมทั้งประเทศไทย เพื่อยับยั้ง สถานการณ์โลกร้อน ด้วยการลดปริมาณการก่อก๊าซ อันทำให้เกิดภาวะเรือนกระจก
 พรรคประชาธิปัตย์มีกำหนดเลือกหัวหน้าพรรคคนใหม่ในวันที่ 5 มีนาคม หลังจากนายบัญญัติ บรรทัดฐาน ลาออกจากตำแหน่ง หนึ่งสัปดาห์หลังจากการเลือกตั้งทั่วไป

วันอาทิตย์ที่ 13 กุมภาพันธ์ 2548 
 ผู้ป่วยเด็กที่ติดเชื้อไข้หวัดนกจากการสัมผัสไก่ เข้ารักษาตัวในโรงพยาบาลที่พิษณุโลก ขณะกำลังเกิดการระบาดในภาคเหนือ

วันพฤหัสบดีที่ 10 กุมภาพันธ์ 2548 
 เกาหลีเหนือ ประกาศว่ากำลังพัฒนา อาวุธนิวเคลียร์ โดยให้เหตุผลว่า เพื่อป้องกันตนเอง และหลบหลีกการเจรจา 6 ฝ่าย
 สำนักพระราชวังแคลเรนซ์เฮาส์ ประกาศว่า เจ้าฟ้าชายชาร์ลส์ เจ้าชายแห่งเวลส์ และมกุฎราชกุมารแห่งอังกฤษ จะอภิเษกสมรสกับ นางคามิลลา ปาร์กเกอร์ โบลส์ ในวันที่ 8 เมษายน 2548

วันพุธที่ 9 กุมภาพันธ์ 2548 
 มะห์มุด อับบาส ผู้นำปาเลสไตน์ และ นายกรัฐมนตรีเอเรียล ชารอน ของอิสราเอล ประกาศข้อตกลงพักรบ ระหว่างการประชุมสุดยอด 4 ฝ่าย ณ ชาร์ม เอล ชีก ร่วมกับอียิปต์ และจอร์แดน

วันอาทิตย์ที่ 6 กุมภาพันธ์ 2548 
 พรรคไทยรักไทยของนายกรัฐมนตรีทักษิณ ชินวัตร ได้รับชัยชนะในการเลือกตั้งทั่วไปอย่างถล่มทลาย (ผล ณ วันที่ 10 กุมภาพันธ์ ได้ที่นั่งในระบบแบ่งเขต 309 คน ในระบบบัญชีรายชื่อ 68 คน)
 ผลการนับคะแนน การเลือกตั้งทั่วไปในไทย เบื้องต้น, ผู้สมัครจากพรรคไทยรักไทย โดยการนำของ พต.ท. ทักษิณ ชินวัตร ได้รับเลือกเป็นส.ส.เขต มากกว่า 300 คน จากทั้งหมด 400 ที่นั่ง

วันเสาร์ที่ 5 กุมภาพันธ์ 2548 
 จีนัสซิงเบ เอยาเดมา ประธานาธิบดีโตโก ซึ่งปกครองประเทศมานานกว่า 30 ปี ถึงแก่อสัญกรรม ขณะที่กองทัพได้แต่งตั้ง ฟาอูเร จีนัสซิงเบ บุตรชายของประธานาธิบดีขึ้นดำรงตำแหน่งแทน

วันศุกร์ที่ 4 กุมภาพันธ์ 2548 
การเลือกตั้งทั่วไปในไทย พรรคประชาธิปัตย์เปิดการปราศัยใหญ่ปิดท้ายการหาเสียงที่ลานพระบรมรูปทรงม้า ขณะที่พรรคไทยรักไทยเปิดการปราศรัยใหญ่ปิดท้ายการหาเสียงที่ท้องสนามหลวง
 แอน ทองประสม จากภาพยนตร์เรื่อง เดอะเลตเตอร์ จดหมายรัก ปิติศักดิ์ เยาวนานนท์ จากภาพยนตร์เรื่อง ไอ้ฟัก และ ภาพยนตร์เรื่อง โหมโรง ได้รับรางวัล นักแสดงนำฝ่ายหญิงยอดเยี่ยม นักแสดงนำฝ่ายชายยอดเยี่ยม และภาพยนตร์ยอดเยี่ยม ตามลำดับ จากงานประกาศผลรางวัลภาพยนตร์แห่งชาติ "สุพรรณหงส์ทองคำ" ครั้งที่ 14 ณ โรงภาพยนตร์สกาลา สยามสแควร์

วันพฤหัสบดีที่ 3 กุมภาพันธ์ 2548 
 ซูรับ จวาเนีย นายกรัฐมนตรีจอร์เจีย ถึงแก่อสัญกรรม จากการสูดดมแก๊สรั่วในอพาร์ทเมนต์

วันพุธที่ 2 กุมภาพันธ์ 2548 
 กษัตริย์คยาเนนทราแห่งเนปาล ปลดคณะรัฐบาลชุดเก่าโดยการนำของนายกรัฐมนตรี เชอร์ บาฮาดูร์ เดอูบา และแต่งตั้งรัฐบาลใหม่ โดยมีพระองค์เป็นหัวหน้าคณะรัฐบาล พร้อมกับประกาศสถานการณ์ฉุกเฉินในเนปาล



แหล่งข่าว

หนังสือพิมพ์ 
รายวัน: ไทยรัฐ  - เดลินิวส์ - ข่าวสด  - แนวหน้า - กรุงเทพธุรกิจ - ผู้จัดการรายวัน  - มติชนรายวัน  - บางกอกโพสต์

รายสัปดาห์: ฐานเศรษฐกิจ  - ประชาติธุรกิจ

โทรทัศน์ 
ช่อง 3 - ช่อง 5 - ช่อง 7 - ช่อง 9 - ช่อง 11 - ไอทีวี - เนชั่นแชนแนล

สำนักข่าวต่างประเทศ 
ซีเอ็นเอ็น - บีบีซี - รอยเตอร์ - เอเอฟพี

พ.ศ. 2548

es:2005#Febrero